Bella Poarch

Si **Bella Poarch** (natawo Pebrero 18, 1997),  mao ang usa ka bantogang Pilipino-Amerikanhon nga mag-aawit. Niadtong Agosto 2020, hinimo niya ang iyang pinalabi'ng bidyo sa TikTok, diin siya nag-*lipsync* sa awit nga "Soph Aspin Send" gikan sa usa ka britanhong rapera nga si Millie B. Niadtong Mayo 2021, gipagula ang iyang kinunahang awit mao ang "Build a Bitch".

Niadtong Agosto 30, 2021, aduna siya'y 80.1 ka minilyong mga tagasunod kapin sa TikTok, ug mao ang ikatulo nga labing gisunda'ng tawo sa TikTok pagkahuman nila Charli D'Amelio ug Khaby Lame. Siya ang aduna'y daghang *likes* nga mga bidyo sa TikTok, nga may kapin sa 50 minilyong mga *likes*. Gilagdahan usab siya sa Warner Records niadtong 2021.

## Kinabuhi
### Sayo nga kinabuhi ug kabatan-onan
Natawo si Bella Poarch niadtong ika-9 sa Pebrero 1997, sa Pilipinas. Iyahang tinuod nga ginikanan mao'y mga Pilipinhon. Midako siya gikan sa mga eskwater ug iyang lola mismo ang nagpadako kaniya, hangtod sa panuígo'ng tulo siya ug gisagop dayon si Poarch. Ang iyang amahang sinagop mao ang usa ka puti nga Amerikanhon nga naga-alagad sa militar sa US ug ang iyang inahang sinagop kay Pinay usab, ang iyang duha ka sinagopong mga ginikanan nagkita sa Saudi Arabia, kon asa naghulat ang iyang amahang sinasagop, sa wala pa manimuyo sa Pilipinas. Mingon siya sa usa ka interbyu nga si Poarch ug ang iyang sinagopong igsoo'ng lalaki grabeng giabusohan sa tibuok niyang pagkabatan-onan ni Poarch, hangtod nga miapil siya sa militar. Nagpuyo siya sa umahan uban ang iyang bánay: aduna siya'y duha ka magulang nga babaye, mao'y samang sinagop; iyang sinagopong mga ginikanan; ug sinagopong igsoo'ng lalaki. Daghan siya'g mga kaakohan sa umahan, bisan sa pito pa lang siya ka tuig. Miingon siya nga ang iyang sinagopong mga igsoong babaye wala makadawat ug samang pagtagad sa iyang gibuhat. Giingon ni Poarch nga ang iyang amahan kay abusado, apan wala mangilabot ang iyang inahan.  Iyang bánay (wala'y labot ang iyang duha ka magulang nga babaye nga molupuyo gihapon sa Pilipinas) mibalhin sa San Francisco aron mopuyo uban ang iyang iyaan/tita sulod sa duha ka bulan, sa wala pa ang pamilya mibalhin sa Texas sa dihang napulog-tulo ka tuig pa siya, tungod sa panginahanglan sa iyang amahan alang sa *bypass surgery*. Miingon siya nga mikunhod ang pag-abuso alang kaniya, apan nag-atubang gihapon siya og *pag-abuso sa pangisip* gikan sa iyang amahan sa balay.

### Kaugalingong kinabuhi
Gipahayag ni Poarch ang iyang pag-suporta alang sa usa ka kampanya batok sa *Rasismo Anti-Asyano* tungod sa pagsaka sa mga saláod sa pagdumot batok sa komunidad sa Asyano-Amerikanhon. Niadtong Marso 19, 2021, nag-paambit siya og usa ka bidyo sa TikTok aron mamulong bahin sa hilisgotan ug ipakaylap ang mensahe.

Si Poarch gilangkit usab sa iyang *stuff toy*, nga kanunay niyang dad-on.

## Binuhatan
### Kalampusan
Niadtong Enero 2020, gihimo ni Poarch ang iyang akawnt sa TikTok. Misugod siya sa pag-*post* sa TikTok niadtong Abril 2020 nga may kalabotan sa pagdula og dagitabnong dula ug cosplay. Nakuha niya ang pagkatalagsaon niadtong Agosto 2020, sa dihang nabantogan ang iyang mga bidyo, labi na nag-*[[pag-dungan sa ngabil|lip-sync]]* siya sa "Sophie Aspin Send" ni Millie B. Ang iyang bidyo pinaagi sa pag-dungan sa ngabil nianang tuno ug ritmikong ning-untol nahimong sikat sa TikTok. Pagkahuman sa iyang kalampusan sa TikTok, miapil siya sa YouTube ug Twitter.
### Musika
Niadtong Mayo 2021, milagda usab si siya og kontrata sa Warner Records. Nianang bulana, migula ang iyang unang awit nga "Build a Bitch".

Ang *music video* alang sa "Build a Bitch," nga migula pianagi sa YouTube, gihulagway sa *[[Billboard (balahanan)|Billboard]]* nga "*an audacious, darkly comic slice of new-school pop*", nga binuhatan kini kauban si Daniel Virgil Maisonneuve (labing nailhan isip Sub Urban), usa ka prodyuser ug maghuhuni. Gipakita usab sa bidyo ang ubang bantogan sa internet lakip sila Valkyrae, Mia Khalifa, Bretman Rock ug si ZHC.

### Pangsundalo
Usa siya ka beterano sa U.S. Navy. Mipalista siya sa níbi niadtong 2015 ug nag-alagad sulod sa upat ka tuig, nga napahimutang sa Hapon ug Hawaii.

## Diskograpiya
### ''Extended play''

### Mga singgol

## Mga pakisayran

## Mga sumpay sa gawas
* 
*